ประจำเดือนมาวันที่13ส.ค. แต่มาไม่ตรงวันสักเดือน มาช้ากว่าปกติประมาน7วัน อยากจะเริ่มรับประทานยาคุมแบบ21/28เม็ด อยากทราบว่าทานได้ไหม ต้องเริ่มทานวันไหน มีวิธีทานอย่างไร แล้วมีผลคุมกำเนิดหลังรับประทานเลยหรือไม่ค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากประจำเดือนมาไม่สม่ำเสมอ อาจจะบอกได้ยากว่าเป็นเลือดประจำเดือนหรือไม่ ควรใช้วิธีกินติดต่อกันให้ครบ 7 วันก่อน จึงจะมีเพศสัมพันธ์ได้